

## Техничка школа са домом ученика,,Никола Тесла”

 12208 Костолац, ул. Боже Димитријевића б.б.

Број деловодника :

Датум:

## На основу чл. 99. став 3), члана 109. став 3) и 119. став 1. тачка 1) а у вези са чланом 83. тачка 7) Закона о основама система обра­зо­вања и васпитања („Службени гласник РС“, број 88/17) и Стату­та Техничка школа са домом ученика,,Никола Тесла”Костолац (у даљем тексту: Школа), Школски одбор , на седници одржаној 11.09.2023. године, донео је

**ПРАВИЛНИК О НАЧИНУ ОБЛАЧЕЊА ЗАПОСЛЕНИХ, УЧЕНИКА, РОДИТЕЉА И ТРЕЋИХ ЛИЦА У ШКОЛИ**

# I ОПШТЕ ОДРЕДБЕ

## Члан 1.

Овим правилником се уређује начин одевања ученика, родитеља ученика односно других законских заступника ученика (у даљем тексту: родитељи) запослених, и трећих лица у Школи.

## Члан 2.

Дужност и обавеза сваког запосленог и ученика је да личним изгледом активно учествује у стварању и одржавању угледа школе у складу са законом и овом правилником.

# II ОСНОВНА НАЧЕЛА

## Члан 3.

Пословни изглед наставника и других запослених одређен је профилом и структуром посла, а у школи представља један од кључних стандарда за професионалност, а истовремено говори о установи у којој се ради и утиче на углед установе.

## Члан 4.

Запослени у Техничкој школи са домом ученика,,Никола Тесла”Костолац обавезни су да воде рачуна о свом личном изгледу, имајући у виду да увек представљају школу.

## Члан 5.

Елементи професионалног изгледа су склад боја, једноставност, неупадљивост и одмереност.

## Члан 6.

Ученици начином одевања доприносе угледу школе и обавезнио су да воде рачуна о свом одевању у току боравка у школи.

## Члан 7.

Родитељи и трећа лица су обавезни да за време боравка у просторијамаТехничке школе са домом ученика,,Никола Тесла”Костолац поштују правила одевања одређена овим правилником, односно одевају се на пристојан начи, на који се чува углед и достојанство школе.

# а) Облачење запослених жена

## Члан 8.

Женски пословни изгед подразумева гардеробу и обућу прилагођену добу дана, дужина сукње умерена, коса и нокти уредни, шминка умерена, а накит треба носити са мером. У току летњих месеци може се носити одећа кратких рукава.

**Члан 9.**

Није дозвољено ношење - преуских панталона (фармерица и слично), панталона изнад колена , панталона које својим обликом одударају од уобичајних, хеланки било које дужине, кожних панталона, тренерки (осим наставницима физичког васпитања), шорцева, мајци и хаљина са бретелама, дубоких деколтеа и шлицева, одеће од провидних материјала, одећа која открива леђа и стомак, одеће припијене уз тело, изузетно кратких сукњи (не краћих од 5 cm.изнад колена), исцепане фармерице, папуча, јапанки и слично.

# б) Облачење запослених мушкараца

**Члан 10.**

Мушки пословни изглед подразумева одећу мирнијих боја, кобинација сако - панталоне, кошуља уредно закопчана и испеглана, обућа мора увек бити уредна, коса уредна, лице избријано, брада и бркови уредни. У току летњих месеци може се носити одећа кратких рукава.

## Члан 11.

Није дозвољено ношење преуских панталона шорцева, кратких панталона, тренерки (осим наставницима физичког васпитања), исцепане фармерице, кошуље и мајцие без рукава, исцепане фармерице ,папуча, јапанки и слично.

# в) Радна униформа

## Члан 12.

Уколико постоји радна униформа (спремачице, домари) обавезно је ношење ист

# г) Облачење ученица

## Члан 13.

Није дозвољено ношење - панталона које својим обликом одударају од уобичајних, шорцева, мајци и хаљина са бретелама, дубоких деколтеа и шлицева, одеће од провидних материјала, одеће која открива леђа и стомак, изузетно кратких сукњи (не краће од 10 cm. изнад колена), исцепане фармерице, папуче, јапанке и слично, ношење качкета, капе и капуљаче.

# д) Облачење ученика

# Члан 14.

Није дозвољено ношење: кошуља и мајци без рукава, шорцева, кратких панталона (изнад колена), исцепане фармерице,папучеа, јапанке и слично, ношење качкета, капе и капуљаче.

# III ПОШТОВАЊЕ ОДРЕДБИ ОДЛУКЕ

## Члан 15.

Запослени ће бити упознати са одредбама овог Правилника путем огласне табле. Запослени треба да предузме све неопходне мере како би испунио захтеве и услове утврђене одредбама овог Пртавилника.

## Члан 16.

Ученици ће бити упознати са одредбама овог Правилника на часовима одељенске заједнице.

# IV НЕПРИДРЖАВАЊЕ ОДРЕДБИ ОДЛУКЕ

# Члан 17.

Уколико запослени не поштује одредбе овог Правилнка, дирктор и главни дежурни наставник запосленом дају радну униформу (радни мантил или панталоне).

## Члан 18.

Уколико се ученици не придржавају одредаба овог Правилника наставници обавештавају одељењског старешину.

Одељењски старешина обавештава родитеље ученика а ученик облачи радну униформу (радни мантил или панталоне).

Ученици који се по други пут не придржавају прописаних правила, одељењски старешина обавештава родитеље и уписује напомену у ес дневник , што се води као лакша повреда обавеза ученика.

Више лакших повреда чине тежу повреду обавезе и могу водити до смањења оцене из владања.

## Члан 19.

Дежурни наставници имају овлашћење да родитељима и трећим лицима који нису одевени у складу са овим Правилником не дозволе улазак у зграду.

# V ПРЕЛАЗНЕ И ЗАВРШНЕ ОДРЕДБЕ

## Члан 20.

Правилник ступа на снагу даном објављивања на огласној табли Школе.

Председник Школског одбора

 Никола Славковић

Правилник је заведен под деловодним бројем : 1611/1-15-1, од 11.09.2023.. године, објављен је на огласној табли Школе дана 12.09.2023. године